
న్యూఢిల్లీ, ఫిబ్రవరి 4: హిందూ మహాసముద్రంలో వేల ఏండ్ల క్రితం సముద్రగర్భంలో మునిగిపోయిన ‘మౌరిషియా’ ఖండం ఆనవాళ్లను శాస్త్రవేత్తలు గుర్తించారు. భారత్- మడగాస్కర్ మధ్య.. మారిషస్ దీవుల అంతర్భాగంలో.. సముద్రగర్భంలో 4.5 కిలోమీటర్ల నుంచి 9.5 కిలోమీటర్ల విస్తీర్ణంలో ఈ ఖండం విస్తరించి ఉండొచ్చని ఓ అంచనాకు వచ్చారు. భూ అంతర్గత శక్తుల కారణంగా విడిపోయిన ఈ భూఖండం.. కాలక్రమంలో సముద్రంగర్భంలోకి చేరుకున్నదని తేలింది. ఈ తాజా పరిశోధన ఫలితాలు భూవిజ్ఞాన శాస్త్రంలో సరికొత్త పరిశోధనలకు తావివ్వనున్నదని వారు అభిప్రాయపడుతున్నారు. మారిషస్ దీవుల అడుగుభాగంలోనే ‘మౌరిషియా’ ఖండం ఉన్నదని ఈ పరిశోధనకు నేతృత్వం వహించిన దక్షిణాఫ్రికాకు చెందిన విట్వాటర్సాండ్ యూనివర్సిటీ ప్రొఫెసర్ లెవిస్ అశ్వాల్ తెలిపారు. 2015లో మారిషస్, తూర్పు మడగాస్కర్ ప్రాంతంలో అశ్వాల్ నేతృత్వంలోని బృందం ఇక్కడి అగ్నిశిలలపై పరిశోధనలు జరపగా.. వాటిలో దాదాపు 300 కోట్ల ఏళ్ల క్రితంనాటి జిర్కాన్ స్ఫటికలను గుర్తించారు.    వాస్తవానికి, మారిషస్ దీవులు ఏర్పడిన అగ్నిపర్వత శిలల వయస్సు 90 లక్షల ఏళ్లే! మరి.. మారిషస్ చుట్టూ ఎలాంటి భూఖండం లేనప్పుడు, ఎటు చూసినా సముద్రమే సరిహద్దులుగా ఉన్నప్పుడు.. ఈ 300 ఓట్ల ఏళ్లనాటి స్ఫటికాలు ఈ దీవుల్లోకి వచ్చాయనే దానిపై పరిశోధనలను మరింత విస్తృతం చేశారు. ఈ క్రమంలో మారిషస్ దీవుల అంతర్భాగంలో.. సముద్రగర్భంలో ‘మౌరిషియా’ ఖండం విస్తరించి ఉన్నదని తేల్చారు. ఈ పరిశోధన వివరాలను ‘జేచర్ కమ్యూనికేషన్’ జర్నల్లో ప్రచురించారు. 90 లక్షల ఏళ్ల క్రితం భూపటలం కింది పొర(ఎర్త్ మాంటిల్) నుంచి ఉబికివచ్చిన అగ్నిపర్వత శిలాద్రవం మౌరిషియాను ముంచేసిందని లెవిస్ అశ్వాల్ వివరించారు. అయితే.. అత్యంత ఉష్ణోగ్రతలను తట్టుకునే గుణం ఉన్న జిర్కాన్ స్ఫటికలు మాత్రం తమ రూపాన్ని కోల్పోలేదని, అవే మౌరిషియా ఖండం గుర్తింపులో కీలకంగా మారాయని తెలిపారు. వాస్తవానికి.. 2013లోనే మారిషస్ దీవుల కింద ‘మౌరిషియా’ ఖండం ఉన్నదని అశ్వాల్ ప్రతిపాదించారు. దీనిని కొందరు తిరస్కరించారు.

newdhilly, fibravari 4: hindu mahasamudramlo vela endla kritam samudragarbhamlo munigipoyina ‘mourisia’ khandam aanavaallanu saastravettalu gurtinchaaru. bharat- madagaskar madhya.. marishus deevula antarbhaagamlo.. samudragarbhamlo 4.5 kilometerla nunchi 9.5 kilometerla vistiirnamlo ee khandam vistarinchi undochani oo anchanaaku vachaaru. bhoo antargata saktula kaaranamgaa vidipoyina ee bhookhandam.. kaalakramamlo samudrangarbhamloki cherukunnadani telindi. ee taja parisodhana phalitaalu bhuuvignaana saastramlo sarikotta parisoedhanalaku taavivvanunnadani vaaru abhipraayapadutunnaaru. marishus deevula adugubhagamlone ‘mourisia’ khandam unnadani ee parisodhanaku netrutvam vahinchina dakshinaafrikaaku chendina vitwatersand university professor levis ashwal telipaaru. 2015loo marishus, thoorpu madagaskar praantamlo ashwal netrutvamloni brundam ikkadi agnisilalapai parisodhanalu jarapaga.. vaatilo daadaapu 300 kotla ella kritamnati jircan sphatikalanu gurtinchaaru.    vaastavaaniki, marishus deevulu erpadina agniparvata silala vayassu 90 lakshala elle! mari.. marishus chuttu elanti bhookhandam lenappudu, etu chusina samudrame sarihaddulugaa unnappudu.. ee 300 otla ellanati sphatikaalu ee deevulloki vachayane daanipai parisoedhanalanu marinta vistrutam chesaru. ee kramamlo marishus deevula antarbhaagamlo.. samudragarbhamlo ‘mourisia’ khandam vistarinchi unnadani telchaaru. ee parisodhana vivaraalanu ‘jecher communication’ jarnallo prachurinchaaru. 90 lakshala ella kritam bhoopatalam kindi pora(erth mantil) nunchi ubikivacchina agniparvata silaadravam mourisianu munchesindani levis ashwal vivarinchaaru. ayithe.. atyanta ushnogratalanu tattukune gunam unna jircan sphatikalu maatram tama roopaanni kolpoledani, ave mourisia khandam gurtimpulo keelakamgaa marayani telipaaru. vaastavaaniki.. 2013lone marishus deevula kinda ‘mourisia’ khandam unnadani ashwal pratipaadinchaaru. deenini kondaru tiraskarinchaaru.